
Naslov: Zbiranje in predelava odpadnega jedilnega olja
Napoved za voditelja:

Doslej pri nas ni bilo najbolje poskrbljeno za odpadno jedilno olje iz gospodinjstev, zato je nemalokrat pristalo med komunalnimi odpadki ali bilo zlivano v kanalizacijske sisteme, kjer je povzročalo težave in dodatne stroške. V Posavju so se zato pred dvema letoma združila komunalna podjetja in pod vodstvom Komunale Sevnica pripravila kar dva projekta. Vse to s ciljem sistemskega zbiranja odpadnega jedilnega olja, njegove predelave v nove produkte ter ozaveščanja prebivalcev o pomenu pravilnega zbiranja in odlaganja tega olja.
PROJEKT VARUJ O(KO)LJE INOVATIVNO VARUJE IN SKRBI ZA OKOLJE
ODPADNO JEDILNO OLJE NI VEČ ODPADEK, AMPAK KORISTNA SUROVINA
NABAVILI SO FILTRIRNO NAPRAVO, KI BO TO OLJE PREDELALO V GORIVO
Iz Sevnice Novinar GORAN ROVAN

Snemalec in montažer JOŽE HARTMAN
V Posavju so v zadnjih letih izpeljali že dva projekta sofinancirana iz Evropskih skladov s ciljem, da zberejo čimveč odpadnega olja iz gospodinjstev.
MITJA UDOVČ

DIREKTOR KOMUNALE SEVNICA

»Smo v preteklem razpisu in pa zdejšnjem z naslovom Varuj O(ko)lje postavli vse skupaj 17 zbiralnic odpadnega jedilnega olja, se prav uličnih zbiralnic postavljenih po celi občini. In moram rečt, da se v teh zbiralnicah zbere že kar zajetna količina tega odpadnega jedilnega olja. Večina tega olja je včasih končalo v kanalizaciji, potem pa na čistilni napravi, kjer tu dejansko povzroča spet neke nove težave.«
Tako so lani samo v sevniški občini zbrali 3500 kg tega olja, za katerega si prizadevajo, da ne bo več odpadek, ampak surovina za nadaljnjo uporabo. Zato so kupili tudi filtrirno naprava za njegovo čiščenje in predelavo.
MITJA UDOVČ

DIREKTOR KOMUNALE SEVNICA

»Za to filtrirno napravo smo trenutno v fazi pridobivanja okoljevarstvenega dovoljenja. Nabavljena je bila pilotno, se pravi se mehansko olje prefiltrira in potem na koncu postane to olje v takšni fazi, da je uporabno za kot gorivo, oziroma se ga lahko uporablja za izdelovanje na primer svečk in podobno.«
V sevniški Komunali so v sklopu tega projekta kupili tudi agregat za oskrbo prebivalcev in okolja v primeru naravnih nesreč in večnamensko vozilo, ki bo ta agregat lahko pripeljalo na teren.
